open-index/open-wikipedia-markdown huggingface dataset:
Brett Lunger

**Robert Brett Lunger** (s. 14. marraskuuta 1945 Wilmington, Delaware, Yhdysvallat) on entinen yhdysvaltalainen Formula 1 -kuljettaja. Hän osallistui 43:een ja starttasi 34:een F1-osakilpailuun kausilla 1975–1978. Lungerin F1-ura on pisimpiä niistä kuljettajista, jotka eivät ole saavuttaneet urallaan lainkaan pisteitä, koska silloisen pistejärjestelmän mukaan pisteitä jaettiin vain kuudelle parhaalle kuljettajalle. Kilpailumäärästään huolimatta hän ei saavuttanut pisteitä. Hänen paras sijoituksensa oli seitsemäs Belgian GP:ssä 1978. Aika-ajoissa hän oli parhaimmillaan kolmastoista.

Lunger oli yksi niistä kuljettajista yhdessä Guy Edwardsin, Arturo Merzarion ja Harald Ertlin kanssa, jotka pelastivat Niki Laudan palavasta ajokista Nürburgringillä 1976. Muiden pitäessä paloa hallinnassa Lunger hyppäsi Laudan Ferrarin päälle ja nosti Laudan olkapäilleen Merzarion irrotettua Laudan turvavöistä.

Lunger kilpaili myös Formula 5000 ja Formula 2 -luokissa sekä MM-sarjan ulkopuolisissa kilpailuissa ja oli parhaimmillaan neljäs Silverstonessa. Hän siirtyi vuoden 1979 jälkeen CBS-kanavan toimittajaksi.

## Lähteet
47 (luku)

**47** (**neljäkymmentäseitsemän**) on luonnollinen luku, jota edeltää luku 46 ja seuraa luku 48.

## Matematiikassa
* 47 on viidestoista alkuluku.
* 47 on turvallinen alkuluku, koska 47 = 2 \cdot 23 + 1 ja 23 on myös alkuluku.
* 47 on 43:n alkulukuserkku.
* 47 kuuluu Lucasin lukuihin ().
* 47 kuuluu Ulamin lukuihin ().
* 47 esiintyy yhdessä jaottomassa Pythagoraan kolmikossa: .
* 47 on binäärijärjestelmässä toinen alkuluku takaperin: 47=101111_2 ja 111101_2=61.
* 47 on oktaalijärjestelmässä toinen alkuluku takaperin: 47=57_8 ja 75_8=61.
* 47 kuuluu lukuihin, joiden käänteisluvun desimaaliesityksen toistuva jakso on pisin mahdollinen.
* Kuutiota ei ole mahdollista jakaa 47:ksi pienemmäksi kuutioksi. Kaikilla suuremmilla kuutiomäärillä se on mahdollista.

## Luonnontieteissä
* 47 on hopean järjestysluku jaksollisessa järjestelmässä.
* Titaani-47 on titaanin vakaa isotooppi.
* Krypton-83 on kryptonin vakaa isotooppi, jonka neutroniluku on 47.
* 47 Aglaja on asteroidi.

## Muissa yhteyksissä
* 47 on Norjan kansainvälinen suuntanumero.
* Eurooppatie E47 kulkee Ruotsin ja Saksan välillä.
* New Mexico oli 47. Yhdysvaltoihin liittynyt osavaltio.
* Japanissa on 47 prefektuuria.
* Boeing B-47 Stratojet oli yhdysvaltalainen pommikone.
* Boeing CH-47 Chinook on yhdysvaltalainen helikopteri.
* Republic P-47 Thunderbolt oli yhdysvaltalainen hävittäjäkone.
* Boeing F-47 on tuleva yhdysvaltalainen hävittäjäkone.
* AK-47 on neuvostoliittolainen rynnäkkökivääri.
* Agentti 47 on Hitman-videopelisarjan päähenkilö.
* Herra 47 on Pirkka-Pekka Peteliuksen esittämä sketsihahmo.

## Lähteet

## Aiheesta muualla
Jean Lucienbonnet

**Jean Lucienbonnet** (7. tammikuuta 1923 – 19. elokuuta 1962) oli ranskalainen Formula 1 -kuljettaja. Hän osallistui kaudella 1959 yhteen F1-osakilpailuun, Monacon GP:hen. Hän kuitenkin karsiutui eikä päässyt starttaamaan kilpailuun. Lucienbonnet kuoli Formula Junior -kilpailussa Sisiliassa vuonna 1962.

## Lähteet
Arizona Reid

**Arizona ”AZ” Reid III ** (s. 11. maaliskuuta 1986, Gaffney) on yhdysvaltalainen koripalloilija, joka edustaa Sveitsin liigassa pelaavaa Fribourg Olympicia. Reid on pituudeltaan 196 cm.

## Lähteet

## Aiheesta muualla
* ESPN
Liitokotka

**Liitokotka** (*Terathopius ecaudatus*), jota kutsutaan myös klovnikotkaksi, on afrikkalainen kotkalaji.

## Koko ja ulkonäkö
Linnun pituus on 80–85&nbsp;senttiä, siipien kärkiväli 170–180&nbsp;senttiä ja paino 2–3&nbsp;kiloa. Kooltaan se on maakotkan luokkaa, mutta on hyvin lyhytpyrstöinen, pitkäsiipinen ja isopäinen. Vanhat linnut ovat kolmivärisiä: pääosa puvusta on musta, siivillä on laajat hopeanvalkoiset kuviot ja keskiselkä, koivet sekä nokka ja kalju naama ovat punertavat. Naaraan siivellä on enemmän ruskeaa kuin mustaa. Nuori lintu on kauttaaltaan ruskea. Liitokotka elää enimmäkseen ilmassa, sillä se lentää päivän aikana kahdeksan-yhdeksän tuntia ja kulkee päivässä 300–500&nbsp;kilometriä.

## Levinneisyys ja elinympäristö
Liitokotkat elävät Afrikassa Saharan eteläpuolella Senegalista Sudaniin ja Somaliaan ja sieltä eteläiseen Afrikkaan Oranjejoelle ja Kapmaahan saakka. Lajin elinympäristön ala on yli 10&nbsp;miljoonaa neliökilometriä, ja maailman populaation koko on 10&nbsp;000–100&nbsp;000&nbsp;yksilöä. Laji on pääasiassa paikkalintu, mutta se vierailee ilmeisen säännöllisesti Punaisenmeren takana Arabian niemimaalla. Euroopassa tavatut liitokotkat on tulkittu tarhakarkulaisiksi.

Liitokotkille kelpaavat lähes kaikki maastotyypit niin autiomaista, metsistä, vuoristosta kuin ihmisasutuksen tuntumastakin. Vuoristossa niitä tavataan neljän kilometrin korkeudelle saakka. Niitä tavataan myös rannikoilla ja vesistöjen äärellä.

## Lisääntyminen
Laji muodostaa elinikäisen parisuhteen. Pesä on puussa, usein lähellä tietä tai rautatietä, ja se on käytössä useita vuosia. Laji ei piittaa ihmisistä muuten kuin siinä tapauksessa, että pesäpuuhun kiivetään tai se muuten kokee itsensä uhatuksi. Naaras munii yhden munan, jota se hautoo 42–43&nbsp;päivää. Poikaset ovat lentokykyisiä 3–4&nbsp;kuukauden ikäisinä.

## Ravinto
Liitokotkat saalistavat enimmäkseen keskikokoisia lintuja, kuten kyyhkyjä ja hietakyyhkyjä, sekä nisäkkäitä. Ne syövät myös raatoja.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
Punisher: War Zone

**Punisher: War Zone** on vuonna 2008 julkaistu Lexi Alexanderin ohjaama supersankarielokuva, joka perustuu Marvelin sarjakuvahahmo Tuomariin. Sen pääosassa nähdään Ray Stevenson, jonka lisäksi elokuvassa keskeisissä osissa esiintyvät myös Dominic West, Julie Benz, Wayne Knight, Dash Mihok, Colin Salmon, Doug Hutchison, T. J. Storm, Mark Camacho ja Keram Malicki-Sánchez. Elokuva seuraa Castlen sotaa rikollisuutta vastaan hänen ajaessa takaa mafiajohtaja Jigsawia.

Elokuva ei ole jatko-osa vuoden 2004 *[[Tuomari (elokuva)|Tuomari]]-*elokuvalle, vaan pikemminkin uusi versio Frank Castlen tarinasta.

## Näyttelijät

## Aiheesta muualla
*Elokuvan viralliset sivut
Farm

__NOTOC__
**Farm** on 1980-luvun alussa perustetun yhdysvaltalaisen alternative rock -yhtye Dinosaur Jr.:n yhdeksäs studioalbumi. Se julkaistiin Suomessa 24. kesäkuuta 2009. Albumi nousi Yhdysvalloissa Billboard 200 -listan sijalle 29.

## Nauhoitus
Albumi nauhoitettiin loppuvuoden 2008 ja alkuvuoden 2009 aikana. Studiona toimi kitaristi J Mascisin kotistudio *Bisquiteen studios* Amherstin kaupungissa Massachusettsin osavaltiossa Yhdysvalloissa. Albumilla soittaa Dinosaur jr.:n alkuperäinen kokoonpano, johon kuuluvat J Mascis (kitara ja laulu), Lou Barlow (basso) ja Murph (rummut). Albumi on toinen kyseisellä kokoonpanolla nauhoitettu albumi yhtyeen vuonna 2005 tapahtuneen paluun jälkeen.

Albumin tuottajana toimi J Mascis, joka on myös säveltänyt ja sanoittanut albumin kappaleet kahta lukuun ottamatta. Nämä kaksi muuta kappaletta on säveltänyt ja sanoittanut Lou Barlow. Äänittäjinä toimivat Justin Pizzoferrato sekä John Agnello. Albumin on miksannut John Agnello ja masteroinut Greg Calbi.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* J Mascis – kitara, laulu
* Lou Barlow – basso, laulu
* Murph – rummut

## Arvostelut
* Metacritic: 76/100
* Allmusic: 
* Pitchfork Media: 8.5/10
* Rolling Stone: 

## Lähteet
* Dinosaur Jr.:n viralliset kotisivut

### Viitteet

## Aiheesta muualla
* 
*
Tyresö Trollbäcken IBK

**Tyresö Trollbäcken IBK** on ruotsalainen salibandyn erikoisseura. Seuran miesten edustusjoukkue pelaa kaudella 2012-2013 maan korkeimmalla sarjatasolla Superliigassa. Miesten edustusjoukkue pelaa kotiottelunsa Tyresöhallenissa.

## Miesten edustusjoukkue kaudella 2012-2013

## Aiheesta muualla
* Seuran kotisivu
Final Destination – viimeinen määränpää 3

**Final Destination – viimeinen määränpää 3** on vuonna 2006 valmistunut yhdysvaltalainen James Wongin ohjaama kauhu-/trillerielokuva. Elokuva on jatko-osa sarjan aikaisemmille elokuville *[[Final Destination – viimeinen määränpää]]* ja *[[Final Destination – viimeinen määränpää 2]]*.

## Juoni

Elokuvan alussa päähenkilö Wendy ja hänen ystävänsä menevät huvipuiston vuoristorataan. Wendy näkee näyn, jossa vuoristorata rikkoutuu ja kaikki laitteessa olevat ihmiset kuolevat. Wendy joutuu paniikkiin ja poistuu vuoristoradasta. Tämän myötä muutamat muutkin poistuvat vuoristoradasta ja välttyvät kuolemalta. Vuoristoradassa kuolevat Wendyn poikaystävä Jason ja tämän ystävä Carrie. Carrien poikaystävä Kevin ja Wendy alkavat selvittää vuoristoradasta poistuneita ja heidän järjestystä estääkseen heidän kuolemansa. Kuolemia alkaa tapahtua Wendyn kuullessa aina tietyn musiikin.

### Kuolemat
* **Ashley & Ashlyn** – Jäävät solariumiin jumiin ja palavat elävältä.
* **Frankie** – Auto törmää häneen ja puolet hänen päästään murskautuu.
* **Lewis** – Voimailulaitteen painot murskaavat hänen päänsä.
* **Erin** – Sahanpurut lentävät hänen silmiinsä, Erin kompastuu ja naulapyssyn naulat lävistävät hänet.
* **Perry** – Lävistyy lipputankoon.
* **Ian** – Nosturi putoaa hänen päälleen halkaisten hänet kahtia.
* **Julie** – Lentää ulos junasta.
* **Wendy** – Jää todennäköisesti junan alle.

## Näyttelijät
Peter Stuyvesant

**Peter Stuyvesant** [ˈstaɪvəsənt] (noin 1610 Länsifriiseinsaaret – elokuu 1672) oli nykyisen New Yorkin alueelle vuonna 1626 hollantilaisten perustaman Uuden-Amsterdamin siirtokunnan viimeinen kuvernööri. Siirtokunta oli taloudellinen pettymys, ja vuonna 1664 Alankomaat myi sen Englannille, joka antoi sille nykyisen nimen New York.

Siirtokunta oli alusta alkaen levoton, ja ankarasta kuristaan tunnettu Peter Stuyvesant lähetettiin 1647 sinne pitämään huolta yleisestä järjestyksestä. Hän määräsi muun muassa kaikki alueen ravintolat suljettavaksi jo kello 21. Tiukkana kalvinistina hän myös tuomitsi kovalla kädellä kaikki vapaa-ajattelijat ja kveekarit.

Tämän ajan vaikutus näkyy vielä monissa alueen nimissä. Esimerkiksi alkujaan intiaanipolkuna tunnetusta Broadwaystä käytetään edelleen sen hollanninkieliseen alkuperään Breede Wegh ('leveä tie') viittaavaa nimeä.

## Lähteet

## Aiheesta muualla
Jääkiekon maailmanmestaruuskilpailut 1937

**Jääkiekon maailmanmestaruuskilpailut 1937** järjestettiin Lontoossa, Isossa-Britanniassa. Ne alkoivat 17. helmikuuta ja päättyivät 27. helmikuuta. Kilpailuihin osallistui 11 joukkuetta. Maailmanmestaruuden voitti Kanadan joukkue. Euroopan-mestaruuden voitti ratkaisevan ottelun Kanadalle hävinnyt isäntämaa Iso-Britannia.

## Karsintaryhmät
### Ryhmä A

### Ryhmä B

### Ryhmä C

## Jatkolohkot
### Välieräryhmä A

### Välieräryhmä B

## Loppusarjat

### Sijat 5.–8.
Puola luovutti kesken sarjan.

### Mitalisarja

## Loppusijoitukset

**Vuoden 1937 maailmanmestari**
 **Kanada**

**Vuoden 1937 Euroopan-mestari**
 **Iso-Britannia**

## Lähteet

* http://www.passionhockey.com/hockeyarchives/mondial1937.htm
Seeprahyppijä

**Seeprahyppijä** eli **kiviseeprahypykki** (*Salticus scenicus*) on hyppyhämähäkkien (Salticidae) heimoon kuuluva laji. Se on saanut nimensä mustavalkoraidallisesta väristään ja tavasta hypätä vihollisen kimppuun. Maailmalla seeprahyppijä on melko yleinen laji. Myös Suomessa se on yleinen.

Seeprahyppijät eivät valmista pyyntiverkkoa, vaan luottavat nopeuteensa. Ne metsästävät pieniä hyönteisiä hyppimällä niiden kimppuun. Myös pystysuoralla pinnalla hyppiminen onnistuu seeprahyppijältä, sillä ne kiinnittävät rihman alustaansa.

## Kuvaus

Naarasseeprahyppijät ovat 5–7,5 millimetriä pitkiä ja koiraat 3,5–6&nbsp;mm. Koirailla on yleensä naaraita ohuemmat jalat ja valtavat leuat. Tämä lajin ehkä silmiinpistävin piirre on hyppyhämähäkeille tyypillinen etummaisten silmien suuri koko. Niissä on hyvä syvyysnäkö, jonka ansiosta hyppyhämähäkit pystyvät tarkentamaan katseensa saaliiseen tai muuhun kohteeseen äärimmäisen tarkasti.

Hyppyhämähäkkien tapaan seeprahyppijällä on muihin hämähäkkityyppeihin nähden ainutlaatuinen rakenne: se pystyy kääntämään ja liikuttamaan ruumiinsa etuosaa eri suuntiin kuten päätä, joten sen on helppo tarkkailla ympäristöään eri suunnista. Lajin tieteellinen nimi *scenicus* tarkoittaa näyttelijää, sillä seeprahyppijät ovat usein tietoisia ihmisistä. Ne nostavat päätä ja muuttavat käyttäytymistään ihmisten lähellä.

Seeprahyppijä muistuttaa runkoseeprahypykkiä, jonka takaruumiin valkoiset raidat ovat leveämmät.

## Levinneisyys ja elinympäristöt
Seeprahyppijää tavataan Euroopassa, Aasiassa ja Pohjois-Amerikassa. Suomessa se on hyvin yleinen, ja sitä tavataan erityisesti saaristossa ja etelärannikolla. Lajista ei ole havaintoja Pohjois-Suomesta.

Seeprahyppijän elinympäristöihin kuuluvat kivenlohkareet, kalliot ja kivimuurit, mutta sitä tavataan myös rakennelmien pinnoilla ja tiili- ja puupinnoilla.

## Lähteet
* 

### Viitteet

## Aiheesta muualla
*Encyclopedia of Life (EOL): Zebra Spider Salticus scenicus 
*ITIS: Salticus scenicus
Saint-Ouen-l’Aumône

**Saint-Ouen-l'Aumône** on kunta Pariisin suurkaupunkialueella Ranskassa. Se sijaitsee noin 28 kilometriä Pariisin ydinkeskustasta luoteeseen Oisen jokilaaksossa. Paikkakunnalla on asemat ratalinjoilla RER C ja Transilien Paris-Nord.

Saint-Ouen-l'Aumônessa sijaitsee muun muassa vuonna 1236 perustettu Maubuissonin sisterssiläisluostari. Vuonna 1947 luostari nimettiin historialliseksi monumentiksi (*[[Monument historique]]*).

## Väestö
Saint-Ouen-l'Aumônen väkiluku kolminkertaistui vuodesta 1962 vuoteen 2008. Noin kolme neljäsosaa paikkakunnan asukkaista on alle 45-vuotiaita.

## Ystävyyskaupunki
* Fano, Italia

## Lähteet

## Aiheesta muualla

*Kunnan internetsivut 
*Mérimée database - Kulttuuriperintö
Lena Eliasson

**Lena Eliasson** (s. 22. heinäkuuta 1981) on ruotsalainen suunnistaja ja hiihtosuunnistaja. Seuratasolla hän edustaa ruotsalaista Domnarvets GoIF:ta.

Hiihtosuunnistuksen nuorten MM-kilpailuissa Trentinossa 2001 Eliasson voitti hopeaa pitkältä matkalta ja pronssia viestistä. Myöhemmin samana vuonna suunnistuksen nuorten MM-kilpailuissa Miskolcissa hän sijoittui keskimatkalla neljänneksi.

Suunnistuksen MM-kilpailuissa Århusissa 2006 Eliasson sijoittui neljänneksi sprintissä. Kiovan MM-kilpailuissa 2007 hän saavutti pronssia sprintissä ja sijoittui pitkällä matkalla kahdeksanneksi. Suunnistuksen maailmancupin kokonaiskilpailussa vuonna 2007 hän sijoittui kuudenneksi. Primorskon EM-kilpailuissa 2010 Eliasson voitti kultaa viestissä ja sai pronssia keskimatkalla. Trondheimin MM-kilpailuissa 2010 hän sijoittui keskimatkalla 19:nneksi. Maailmancupin kokonaiskilpailussa hän oli tuolla kaudella viides. Savoien MM-kilpailuissa 2011 Eliasson saavutti pronssia sprintissä ja jäi 44:nneksi keskimatkalla. Kauden 2011 maailmancupissa hän sijoittui kolmanneksi. Falunin EM-kilpailuissa 2012 hän saavutti hopeaa sprintissä. Saman vuoden MM-kilpailuissa Lausannessa hän sijoittui sprintissä kahdeksanneksi mutta pitkällä matkalla hänet hylättiin. Sotkamon MM-kilpailuissa Eliasson saavutti pitkällä matkalla pronssia.

Vuonna 2011 Eliasson oli seuransa Domnarvets GoIF:n ankkurina voittamassa Venlojen viestiä.

Eliasson on kilpaillut myös kestävyysjuoksussa. Maastojuoksun EM-kilpailuihin hän on osallistunut vuosina 2008, 2009, 2011 ja 2013 sijoittuen parhaimmillaan 25:nneksi vuonna 2013. Puolimaratonin MM-kilpailuissa hän sijoittui 51:nneksi vuonna 2014 ja samana vuonna Zürichin EM-kilpailuissa maratonjuoksussa 38:nneksi.

## Henkilökohtaiset ennätykset kestävyysjuoksussa
:Lähde: Tilastopaja
* 10 000 metrin juoksu: 36.48,95 (2010)
* 10 kilometrin tiejuoksu: 35.29 (2013)
* Puolimaraton: 1.14.28 (2014)
* Maraton: 2.41.38 (2014)

## Lähteet
Sergei Voinov

**Sergei Voinov** (s. 26. helmikuuta 1977) on uzbekistanilainen keihäänheittäjä. Voinovin henkilökohtainen ennätys on 84,80 metriä, jonka hän heitti Villeneuve-d'Ascqissa 17. kesäkuuta 2000. 

Voinov voitti lajissaan junioreiden maailmanmestaruuden 1996 Sydneyssä 79,78 metriä kantaneella heitollaan. Aasian kisoissa hän voitti kultaa 1998 tuloksella 79,70 ja pronssia 2002 tuloksella 78,74 metriä. Yleisurheilun Aasian-mestaruuskilpailuissa Voinov saavutti pronssia 1995 ja 2003 sekä hopeaa 2002. Kesäolympialaisiin hän osallistui 1996, 2000 ja 2004, mutta karsiutui jokaisella kerralla loppukilpailusta.

## Lähteet

## Aiheesta muualla
*
Ironman

**Ironman** on yhdysvaltalaisen hip hop -artisti Ghostface Killahin debyyttialbumi vuodelta 1996. Hän oli tuolloin jo tullut tunnetuksi Wu-Tang Clanin jäsenenä.

*Ironmanin* samplet ovat 1960–1970-lukujen klassikkoelokuvista, kuten *[[The Education of Sonny Carson]]*, ja kung fu -elokuvista (muun muassa *[[Mystery of Chessboxing]]*).

## Taustaa
Albumilla Ghostface esiintyy vain kahdessa kappaleessa ilman vierailevaa artistia (Wildflower ja Poisonous Darts). Kaksi eniten vierailevaa artistia ovat Raekwon ja Cappadonna. Raekwon esiintyy 13 kappaleessa, jossa yhdessä ilman Ghostface Killahia (The Faster Blade). Cappadonna esiintyy viidessä kappaleessa. Kappale "All That I Got Is You" on tribuutti hänen äidilleen.

## Kappaleet
* Kaikki kappaleet on tuottanut RZA, paitsi kappaleen 'Fish' on tuottanut True Master.

## Listasijoitukset

## Lähteet
Alavuden Urheilijat

**Alavuden Urheilijat** eli **AU** on Alavudella toimiva urheilun yleisseura. Sen lajeihin kuuluvat nykyisin hiihto, paini, painonnosto, uinti, voimistelu ja yleisurheilu.

Alavuden Urheilijoita ovat edustaneet muun muassa yleisurheilijat Erik Gustafsson, Kaisa Gustafsson, Eeles Landström, Satu Levelä, Heikki Pippola, Teija Saari ja Mari Sepänmaa sekä painijat Antti Hakala, Tuomo Mäntylä ja Antti Vainionpää. 

Alavuden Urheilijat voitti suunnistuksen Jukolan viestin vuonna 1975.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1930- ja 1990-luvuilla. Alavuden Urheilijat aloitti pesäpallon aluesarjassa vuonna 1934 ja pelasi sarjassa vuoteen 1935 saakka. 1990-luvulla pesäpallojoukkue pelasi yhden kauden maakuntasarjassa vuonna 1992.

## Lähteet

## Aiheesta muualla
*Alavuden Urheilijoiden kotisivut
Natalia Estemirova

**Natalia Husainovna Estemirova** (, 28. helmikuuta 1958 Saratovin alue – 15. heinäkuuta 2009) oli venäläinen ihmisoikeusaktivisti ja Memorial-järjestön johtokunnan jäsen. Hänet siepattiin 15. heinäkuuta 2009 Groznyissa Tšetšeniassa, ja hänen ruumiinsa löytyi myöhemmin samana päivänä Ingušiasta. Ihmisoikeusjärjestö Human Rights Watch on kertonut Estemirovan olleen tutkimassa hyvin arkaluontoisia tapauksia.

Estemirova oli puoliksi venäläinen, puoliksi tšetšeeni. Hän oli kotoisin Saratovin alueelta, mutta hän muutti jo opiskeluaikana Tšetšeniaan Groznyiin. Hän valmistui Tšetšenian valtionyliopistosta pääaineenaan historia, jota hän opetti paikallisessa koulussa. Vuoden 1998 toisen Tšetšenian sodan aikana hän kuitenkin siirtyi Tšetšenian television palvelukseen, jolle hän teki dokumenttielokuvia sodan uhreista. Tuolloin alkoi hänen yhteistyönsä Memorial-järjestön kanssa. Sen palvelukseen Ingušiaan hän siirtyi vuonna 2000. 

Estemirova sai työstään ihmisoikeusasioissa useita kansainvälisiä palkintoja. Hän työskenteli yhdessä 2006 murhatun toimittaja Anna Politkovskajan sekä tammikuussa 2009 ammutun juristin Stanislav Markelovin kanssa.

## Ramzan Kadyrovin nostama kunnianloukkaussyyte
Venäläisen Memorial-ihmisoikeusjärjestön johtaja Oleg Orlov syytti Tšetšenian johtajaa Ramzan Kadyrovia Estemirovan murhasta. Kadyrov kiisti sekaantuneensa millään tavoin murhaan ja nosti asiasta kunnianloukkaussyytteen. Tämä herjaussyyte meni oikeuteen. Orlov sanoi oikeudessa ettei tarkoittanut syyllisyydellä rikosoikeudellista osallisuutta, vaan poliittista ja sosiaalista syyllisyyttä. Kolme Orlovin asianajajaa todisti oikeudessa, että Estemirovan sanojen mukaan Kadyrov oli uhannut häntä. Kadyrov voitti oikeusjutun, muttei saanut kuin 1&nbsp;800 euron korvaukset hakemansa 210&nbsp;000 euron sijasta.

## Palkintoja

* Robert Schuman -mitali 2005 
* Anna Politkovskaja -palkinto 2007 

## Lähteet
* Кавказ Мемо.ру - Эстемирова Наталья 
* BBC.co 

## Aiheesta muualla
*Merkittävä ihmisoikeusaktivisti murhattiin Pohjois-Kaukasiassa, Yle.fi
*Artikkeli Estemirovasta Lentapedia-sivustolla 
*Natalia Estemirova kertoo itsestään ja työstään. Youtube-video tekstitetty englanniksi
Viirumesikot

**Viirumesikot** (*Ptiloprora*) on mesikkojen heimoon kuuluva varpuslintusuku. Viirumesikkojen sukuun kuuluu BirdLifen mukaan kuusi lajia.

## Viirumesikoihin kuuluvia lajeja
* Fayanviirumesikko (*Ptiloprora mayri*)
* Harmaaviirumesikko (*Ptiloprora plumbea*)
* Oliiviviirumesikko (*Ptiloprora meekiana*)
* Punakylkimesikko (*Ptiloprora erythropleura*)
* Punaviirumesikko (*Ptiloprora guisei*)
* Vuoriviirumesikko (*Ptiloprora perstriata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Ptiloprora
Turun juutalainen seurakunta

**Turun juutalainen seurakunta** on Turussa toimiva 6. maaliskuuta 1919 rekisteröity uskonnollinen yhdyskunta ja toinen Suomen juutalaisista seurakunnista. 

Sen toiminta keskittyy vuonna 1912 valmistuneeseen Turun synagogaan ja 1956 rakennettuun seurakuntakeskukseen. Vuonna 2011 jäseniä oli 121. Seurakunnan rabbina toimii Simon Livson, joka on myös Suomen ainoa rabbi.

## Lähteet

## Kirjallisuutta
**[[Turun synagoga (kirja)|Turun synagoga]]*, toim. Juhani Kostet ja Marita Söderström. Suomalaisen Kirjallisuuden Seura, 2012 

## Aiheesta muualla
* Turun juutalaisen seurakunnan kotisivut
Tampereen islamin yhdyskunta

**Tampereen islamin yhdyskunta** (aiemmin *Islamin Ystävällinen Yhdyskunta*) on islamilainen, Suomessa 16. helmikuuta 1998 rekisteröity uskonnollinen yhdyskunta. Yhdyskunnalla on 2 rukoushuonetta Tampereella, keskustassa ja Hervannan kaupunginosassa. Yhdyskunta järjestää esimerkiksi arabian kielen ja Koraanin opetusta. Vuonna 2022 jäseniä oli 1&nbsp;916.

Tampereen islamin yhdyskunta on Suomen islamilaisen neuvoston jäsenjärjestö. 

Yhdyskunnan uskontunnustus kuuluu: *Uskon yhteen ainoaan Jumalaan, Hänen Enkeliinsä, Hänen kirjoihinsa, viimeiseen päivään, Hänen profeettaansa Muhamediin, sekä kaikkiin muihin Hänen profeettoihinsa.*

## Talous
Tampereen islamilainen yhdyskunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 81&nbsp;500 euroa. Keskimääräinen vuosittainen tuki on ollut nouseva ja oli vuonna 2023 noin 14&nbsp;000 euroa.

## Katso myös
* Luettelo Suomen islamilaisista yhteisöistä

## Lähteet

## Aiheesta muualla
*Yhdyskunnan kotisivut
Pikku-Musta

**Pikku Mustasaari** (), rinnakkaisnimeltään **Pikku-musta**, on Suomenlinnan kaupunginosaan kuuluva saari Helsingin edustalla Suomenlahdessa. Se on pienin kolmesta Mustasaaresta. Se sijaitsee Ison Mustasaaren ja Länsi-Mustan välissä ja on yhdistetty molempiin silloilla. Näitä saaria yhdistävä tie kulkee Pikku Mustasaaren etelärantaa pitkin. Pikku Mustasaaressa olevien rakennusten osoitteet alkavat Suomenlinna D, minkä jäljessä on rakennuksen osoitenumero.

Saarta nimitettiin 1700-luvun puoliväliin saakka Svartö kalfiksi eli Mustasaaren vasikaksi. Tuolloin saaren nykyisin täyttömaasta koostuva eteläisin osa oli vielä valtaamatta mereltä. Saaren linnoitussuunnitelma valmistui vuonna 1751. Rakentaminen aloitettiin samana vuonna.

Nykyään Pikku-Mustasaarella toimii Merisotakoulu.

## Lähteet

## Aiheesta muualla

*Suomenlinnan hoitokunnan ylläpitämät Suomenlinna-sivut, sisältää tietoa muun muassa alueen historiasta sekä alueen kartan.
Katowicen kansainvälinen lentoasema

**Katowicen kansainvälinen lentoasema** (; IATA: **KTW**, ICAO: **EPKT**) on lentoasema Puolassa 34 kilometriä Katowicesta pohjoiseen. Sillä on neljä terminaalia. Lähtevien lentojen matkustajat käyttävät terminaaleja A (Schengen-alueen ulkopuoliset lennot) ja B (Schengen-alueen sisäiset lennot). Suurin osa saapuvista matkustajista käyttää terminaalia C. Terminaalia D, joka avattiin kesällä 2024 aiemmin rahtiterminaalina toimineeseen tilaan, käytetään kesäkauden ruuhkahuippujen aikaan lisätilana joillekin Schengen-alueelta saapuville tilauslennoille. Katowicesta on reittilentoja lukuisiin maihin, kuten Yhdistyneeseen kuningaskuntaan, Irlantiin, Saksaan, Italiaan ja Espanjaan.

## Kuvia

Kuva:Pyrzowice - terminal B.jpg|B-terminaali


## Lähteet

## Aiheesta muualla

* World Aero Data
Volkert van der Graaf

**Volkert van der Graaf** (s. 9. heinäkuuta 1969) on alankomaalainen eläinoikeusaktivisti, joka murhasi poliitikko Pim Fortuynin 6. toukokuuta 2002. Vuonna 2003 hänet tuomittiin teosta kahdeksantoista vuoden vankeuteen. Hän vapautui vankilasta ehdonalaiseen vapauteen vuonna 2014.

Van der Graaf ampui Fortuynin Hilversumissa tämän poistuttua studiosta, jossa häntä oli haastatellut murhan todistajaksi joutunut toimittaja Ruud de Wild. Van der Graaf tunnusti teon ja kertoi syyksi sen, että koki oikeistopopulistina tunnetun Fortuynin kasvavaksi yhteiskunnalliseksi uhaksi. Hän myös väitti yrittäneensä suojella Alankomaiden muslimeja vainolta. Van der Graafin kotoa löydettiin etsinnöissä rikkihappoa sekä kalsiumkloraatin ja sokerin sekoitusta. Van der Graaf toimi syyntakeisena ja oli harkinnut tekoaan mutta pohti kuitenkin jälkikäteen, oliko hänen tekonsa oikeutettu. Vankilassa hän on toiminut lainopillisena neuvonantajana muille vangeille.

Van der Graaf oli ennen Fortuynin murhaa pitkään omistautunut eläinten oikeuksille. Hän oli perustamassa Vereniging Milieu Offensief -ympäristöjärjestöä. Hän asui Harderwijkissä tyttöystävänsä ja vuonna 2001 syntyneen tyttärensä kanssa.

## Lähteet
Juan de León Fandiño

**Don Juan de León Fandiño** oli 1700-luvulla elänyt espanjalainen meriupseeri ja kaappari, joka väitetysti käynnisti sodan Jenkinsin korvasta.

Sota sai erikoisen nimensä 9. huhtikuuta 1731 sattuneesta tapauksesta, jossa Espanjan rannikkovartioston alus *San Antonio* nousi brittiläisen merenkulkijan Robert Jenkinsin *Rebecca*-nimiseen prikiin lähellä Havannaa. Välikohtauksen aikana Jenkinsiltä leikattiin korva. Myöhemmin tehdessään selontekoa tapauksesta Jenkins esitteli korvaansa parlamentin alahuoneelle ja kertoi espanjalaisen kapteenin Juan de León Fandiñon loukanneen sanallisesti hänen lisäksi myös Britanniaa. Jenkinsin mukaan leikattu korva piti viedä terveiseksi hänen korkeudelleen kuningas Yrjölle. Vaikka todisteiden mukaan Jenkins oli syyllistynyt salakuljetukseen tapauksen herättämä Espanjanvastainen lehdistökampanja suitsutti kostoa ja sotaa. Jenkinsin tarinaa pidetään usein pääosin keksittynä. León Fandiño kaappasi saman vuoden aikana kuitenkin kaksi pienempää brittilaivaa.

Vuonna 1740 espanjalainen kuvernööri Manuel de Montiado osti eläkkeelle jääneen kaapparin Joseph Sánchezin sluupin ja luovutti sen Juan de León Fandiñolle, joka kunnostutti sen. Uuden laivan miehistöön kuului mm. vapautettu orja, musta merimies Francisco Menendez, joka purjehti useiden kuuluisien espanjalaiskaapparien mukana. León Fandino purjehti ensimmäiseksi Pohjois-Carolinan rannikolle, jossa taisteli mm. englantilaiskaapparin kanssa ja kaappasi kuunarin. Pitkän uransa aikana Juan de León Fandiño ehti kaapata ainakin 38 laivaa Espanjalle.

15. kesäkuuta 1742 Juan de León Fandiño komensi laivastosaattuetta lippulaivanaan 10-tykkinen *[[San Juan Bautista (1724)|San Juan Bautista]]*, jossa oli lisäksi 10 kiertohakatykkiä. Saattue koostui yhteensä 3-4 aluksesta, joista kaksi oli hiljattain kaapattuja aseistettuja laivoja. Kapteeni Thomas Franklandin 24-tykkinen 6. luokan fregatti *[[HMS Rose (1740)|HMS Rose]]* hyökkäsi saattueen kimppuun. Taistelu kesti noin kolme tuntia, jonka lopulla León Fandiño yritti paeta. Siinä onnistumatta *San Juan Bautista* laski vihdoin lippunsa ja antautui. Frankland sai tietää kyseessä olevan miehen, jota pidettiin sodan aiheuttajana. Hän lähetti León Fandiñon Britanniaan, jossa hallitus saisi päättää mitä hänelle tehtäisiin. Se, mitä Juan de León Fandiñolle tapahtui on hämärän peitossa. Merkintöjä hänen oikeudenkäynnistään ei löydy.

## Lähteet
Shine a Light (The Rolling Stonesin albumi)

**Shine a Light** on The Rolling Stonesin huhtikuussa 2008 julkaistu livealbumi ja samalla samannimisen elokuvan soundtrack. Se on julkaistu sekä yhden että kahden cd-levyn versiona.

Levyllä vierailevat Christina Aguilera (kappaleessa "Live with Me"), Jack White ("Loving Cup") ja Buddy Guy ("Champagne & Reefer").

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.
### Kahden CD:n versio
#### CD 1
# 
# 
# 
# 
# 
# 
# 
#  
# 
#  
# 
# 
# 
# 

#### CD 2
# 
# 
# 
# 
# 
# 
# 
# 
# 
#

### Yhden CD:n versio
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#

## Kokoonpano
### The Rolling Stones
*Mick Jagger – laulu 
*Keith Richards – kitara 
*Charlie Watts – rummut 
*Ron Wood – kitara

### Vierailijat
*Christina Aguilera – duetto kappaleessa "Live with Me" 
*Buddy Guy – kitara ja laulu kappaleessa "Champagne and Reefer" 
*Darryl Jones – bassokitara 
*Jack White – kitara ja laulu kappaleessa "Loving Cup" 
*Chuck Leavell – kosketinsoittimet 
*Lisa Fischer, Bernard Fowler, Blondie Chaplin – taustalaulu 
*Bobby Keys – saksofoni 
*Michael Davis – pasuuna
*Kent Smith – trumpetti 
*Tim Ries – saksofoni, kosketinsoittimet

## Lähteet
Dorval

**Dorval** on kaupunki Montrealinsaarella lounaisessa Quebecin provinssissa, Kanadassa, se kuuluu Montrealin suur-kaupunkialueeseen. Vuonna 2006 suoritetussa väestönlaskennassa kaupungissa oli 18&nbsp;088 asukasta, väkiluku kasvoi vuodesta 2001 2,2 %. Kaupungin alueella sijaitseva Montreal-Pierre Elliott Trudeaun kansainvälinen lentoasema kattaa noin 60 % pinta-alasta, mahdollistaen asuinrakentamisen ainoastaan pienehkölle kaistaleelle kaupungin eteläpuolelle.

Dorval perustettiin vuonna 1667 ja on saaren läntisistä kaupungeista vanhin sekä yksi Pohjois-Amerikan vanhimmista kaupungeista.

## Historia
Dorvalin historia juontaa yli 300 vuoden taakse, 1667 Sulpician-jesuiitta papit perustivat lähetysaseman Ville-Marien kylän ulkopuolelle. Lähetyasemaa kutsuttiin alun perin nimellä “Gentilly”, myöhemmin muutettiin “La Présentation de la Vierge Marie”ksi ja lopulta “Dorval”iksi. Dorval virallistettiin kyläksi vuonna 1892, kaupunkioikeudet se sai 1903 ja luokiteltiin suurkaupungiksi 1956. Vuonna 2002 kaupunki liitettiin Montrealin Boroughiksi. Kaupunki itsenäistyi jälleen vuonna 2006.

## Lähteet
Alexander Edler

**Alexander Edler** (s. 21. huhtikuuta 1986 Östersund, Ruotsi) on ruotsalainen jääkiekkoilija, joka on vapaa pelaaja. Vancouver Canucks varasi puolustajana pelaavan Edlerin  kolmannella kierroksella varausvuorolla 91. Ennen NHL-uraa Edler pelasi Ruotsin kolmannella sarjatasolla Jämtlandin joukkueessa, Elitserienin MODO Hockeyn junioreissa sekä WHL:n Kelowna Rocketsissa. 

## Ura
### Ruotsi
Edler oli varausvuonnaan tuntemattomuus suurelle yleisölle eivätkä kykyjenetsijät ennustaneet hänelle lainkaan varausta NHL:ään. Vancouver Canucks kuitenkin kiinnitti huomiota nuoreen ruotsalaiseen saatuaan suositukset joukkueen Ruotsin kykyjenetsijä Thomas Gradinilta, joka oli nähnyt Edlerin pelaavan Ruotsin kolmannen sarjatason Jämtlandissa. Vaikka Gradin piti Ruotsin kolmatta sarjatasoa huonotasoisena, hän oli vakuuttunut Edlerin kyvyistä ja rohkaisi Vancouveria varaamaan hänet. 
Vancouver vaihtoi oman vuoden 2005 kolmannen kierroksen varausvuoronsa Dallas Starsin vastaavaan varaukseen vuonna 2004 kun tuli tietoon että myös Detroit Red Wings oli kiinnostunut Edlerin varaamisesta.

Ennen siirtoa NHL:ään Edler pelasi vielä vuoden MODO Hockeyn junioreissa alle 20-vuotiaiden joukkueessa.

### Pohjois-Amerikka
Edler osallistui vuonna 2005 Vancouverin farmijoukkue Manitoba Moosen harjoitusleirille, jonka jälkeen siirtyi WHL:n Kelowna Rocketsiin, jossa pelasi yhden kauden junioriliigassa. Vuonna 2006 Vancouverin harjoitusleirin jälkeen Edler siirtyi pelaamaan AHL:n Manitobaan kaudeksi 2006–2007. Edler sai kutsun NHL:ään kuitenkin jo 3. marraskuuta 2006 paikkaamaan Sami Salon loukkaantumista. Hän teki NHL-debyyttinsä seuraavana päivänä Colorado Avalanchea vastaan. Kausi oli onnistunut Edlerille sillä hän pääsi pelaamaan 22 NHL-ottelua ja valittiin Manitobassa joukkueen kauden tulokkaaksi.

Kaudella 2007–2008 Edler valittiin NHL:n nuorten pelaajien All-Stars-otteluun jossa hän mittautti kovimman lyöntilaukauksen lauottuaan tutkaan 99,3 mailia tunnissa. Kausi oli myös virallisesti Edlerin tulokaskausi vaikka edellisellä kaudella hän oli pelannut 22 ottelua Vancouverin puolustuksen loukkaantumisten vuoksi. Edler teki tulokaskaudellaan tehopisteet 8+12=20.

Kauden jälkeen Edler solmi Vancouverin kanssa nelivuotisen jatkosopimuksen, arvoltaan 13 miljoonaa dollaria.

Heinäkuussa 2021 Edler teki vapaana agenttina Los Angeles Kingsin kanssa yksivuotisen sopimuksen.

Heinäkuussa 2022 Edler teki Kingsin kanssa yksivuotisen ja 750 000 dollarin arvoisen jatkosopimuksen.

### Maajoukkueessa
Edler on voittanut Ruotsin maajoukkueessa olympiahopeaa 2014 ja MM-kultaa 2013 ja 2017. Hän sai vuoden 2013 MM-kisoissa polvitaklauksesta pelikiellon, joka ulottui kahteen otteluun myös Sotšin talviolympialaisissa.

## Tilastot

## Lähteet
*
*

### Viitteet

## Aiheesta muualla

* Alexander Edler Jatkoaika.comissa
Hallintolupa

**Hallintolupa** on viranomaisen päätös, jolla sallitaan muuten kielletty tai rajoitettu toiminta tai menettely. Se on usein rinnastettavissa hallintopäätökseen. Luvan yleisin tarkoitus on toiminnan valvonta. Tällaisia ovat esimerkiksi huvi- ja elinkeinoluvat. Ohjaavien lupien tavoite on vaikuttaa etukäteen toiminnan laajuuteen ja sisältöön. Tällaisia ovat maatalousmaan hankintaluvat, tuontia valvovat tuontilisenssit ja ympäristöluvat. Lääkkeen myyntilupa tai rakennuslupa toteuttavat sekä valvontaan että ohjaukseen pyrkiviä päämääriä. Lääkärintoimen harjoittamisen sallivan luvan pääasiallinen tarkoitus on legitimaatio. Samantyyppinen hyväksymispäätös on tilintarkastajien auktorisointi. Rakennuksen käyttöönotto ja ajoneuvon tai laitteen käyttö edellyttää myönteistä tarkastuspäätöstä eli esimerkiksi katsastusta tai tyyppihyväksyntää. Rakentamisen salliva poikkeuslupa on nimestään huolimatta hallintolupa.

## Lähteet
Ruusuinen tulevaisuus

**Ruusuinen tulevaisuus** on uuden aallon punkrockyhtye Vaavin toinen ja samalla viimeiseksi jäänyt studioalbumi. 

Albumia edelsi single "Kun rakkaus kuolee"/"Lauantaiaamuyö", kappaleista jälkimmäinen ei ole mukana albumilla. Osa albumin kappaleista on mukana kokoelmalla *Tytöt hymyilee*.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Ilkka Isotupa – laulu, kitara, rummut
* Kari Hipponen – kitarat, taustalaulu
* Iku Viitanen – laulu, basso
* Tommi Micklin – perkussiot, koskettimet

### Vierailevat muusikot
* Harri Saksala – huuliharppu (kappale "Enemmän")
* Pentti Lahti – saksofoni (kappale "Ja yö")
* Risto Hemmi – Moog (kappale "Juhlitaan")

## Lähteet
* Albumi Finnmusic.netin tietokannassa
* Albumi Fono.fi:n tietokannassa
Mangrovemesikko

**Mangrovemesikko** (*Ramsayornis modestus*) on Australiassa, Indonesiassa ja Papua-Uudessa-Guineassa tavattava mesikkoihin kuuluva varpuslintu.

## Koko ja ulkonäkö
Kooltaan mangrovemesikko on 11&ndash;12&nbsp;cm. Selästään mangrovemesikko on ruskea ja päässä on silmän alapuolella vaalea ohut viiru. Lajin vatsa on vaalea ja siinä on heikosti erottuvia ruskeita raitoja. Pitkä ja hieman kaareva nokka on vaaleanpunertava. 

## Levinneisyys ja elinympäristö
Mangrovemesikoita elää Australiassa, Indonesiassa ja Papua-Uudessa-Guineassa.  Mangrovemesikko on hyvin riippuvainen elinympäristöistä, joilla kasvaa *[[kaarnamyrtit|Melaleuca]]*-suvun puita. Lintua tavataan soilla ja mangrovemetsissä sekä joenrantojen läheisyyden kasvillisuudessa. Toisinaan lajia tavataan kuivempien laaksojen pensaikoissa ja avoimilla alueilla. 

## Pesiminen

Mangrovemesikon pesimäkausi alkaa elokuussa. Pesä on roikkuva ja se rakennetaan *Melaleuca*-suvun puiden kuoresta. Kuoren palat sidotaan yhteen hämähäkinseitin avulla. Naaras munii kaksi tai kolme munaa. 

## Lähteet
Hallintosopimus

**Hallintosopimus** on sopimus, jossa julkisyhteisö on yhtenä osapuolena. Toisena osapuolena on usein yksityinen henkilö tai oikeushenkilö, mutta myös valtion ja kuntien väliset sopimukset ovat tavallisia. Lisäksi hallintoelinten väliset sopimukset ovat mahdollisia. Hallintosopimuksia solmitaan pääasiassa toteuttamaan julkisia palveluja ja hallinnollista sääntelyä.

Hallintosopimuksia käytetään yleisesti hankittaessa valtiolle, kunnalle tai muulle julkisyhteisölle ostopalveluja. Sopimuksia tehdään myös hallintoluvan ehtojen toteuttamisesta, jolloin sopimus määrittelee myöhemmin tehtävän hallintopäätöksen sisältöä. Julkisyhteisöjen päätöksenteon riippuvuus lakien määräyksistä on tärkein hallintosopimusten käyttöä rajoittava tekijä. Viranomainen ei esimerkiksi voi luvata pitävänsä salassa lain julkiseksi määräämää asiakirjaa. Hallintosopimusten sitovuus on samankaltainen kuin muidenkin pätevien sopimusten. Vain silloin sitovuus puuttuu, kun sopimuksen teossa on ylitetty toimivalta tai menetelty muuten lainvastaisesti.

## Lähteet

## Kirjallisuutta
*
Laura Badea

**Laura Gabriela Badea** (nyk. **Badea-Cârlescu**, 26. maaliskuuta 1970 Bukarest) on romanialainen florettimiekkailija ja lajin olympiakultamitalisti vuoden 1996 olympialaisista, missä hän kuului myös hopeaa voittaneeseen Romanian florettijoukkueeseen. Badea on 168&nbsp;cm pitkä ja edustaa *[[CSA Steaua Bucureşti|Steaua Bucureşti]]* -seuraa.

## Lähteet
Heikki O. Salonen

**Heikki Olavi Salonen** (12. toukokuuta 1933 Joroinen – 6. toukokuuta 1998 Helsinki) oli suomalainen elinkeinoelämän vaikuttaja, koulutukseltaan kauppatieteiden maisteri. Hän oli Amer-yhtymän toimitusjohtaja vuosina 1972–1991 sekä hallituksen puheenjohtaja (pääjohtaja) 1986–1991. Tämän jälkeen hän jatkoi Amerissa erikoistehtävissä. Ennen Amer-yhtymän toimitusjohtajuutta hän oli Vientikoulutussäätiön toimitusjohtaja ja Saastamoinen-yhtymän varatoimitusjohtaja.

Heikki O. Salonen tunnettiin rentona ja nopealiikkeisenä johtajana, joka esiintyi paljon julkisuudessa ja otti vaikutteita johtamiseensa alan kirjojen lisäksi kaunokirjallisuudesta ja muista taiteista. Kova työtahti, alkoholinkäyttö ja tupakanpoltto verottivat hänen terveyttään. Hänen johdollaan ja monien yrityskauppojen kautta Amer-Tupakka muuttui savukevalmistajasta monialayritykseksi, joka toi maahan autoja (Korpivaara), harjoitti kauppapuutarhatoimintaa (Kukkameri), tekstiiliteollisuutta (Marimekko) ja graafista teollisuutta (Weilin+Göös, Amerpap, Kiviranta, Finnreklama) sekä teki urheiluvarusteita (Koho, Wilson), joihin yhtiö sittemmin keskittyi Amer Sportsiksi muuttuneena. Salonen itse laski olleensa tekemässä lähes 70 yritysostoa ja 20 yritysmyyntiä. Hänen aikanaan Amer muuttui insinööri- ja ekonomijärjestöjen omistamasta yhtiöstä pörssiyhtiöksi, joka listautui 1977 Helsingin ja 1984 Lontoon pörssiin.

Salosella oli useita luottamustoimia liike-elämän ulkopuolella mm. Maanpuolustuksen tuki ry:ssä, Mannerheimin Lastensuojeluliitossa, Maailman luonnon säätiössä ja Sydäntutkimussäätiössä.

## Lähteet
Mariel Zagunis

**Mariel Leigh Zagunis** (s. 3. maaliskuuta 1985 Portland, Oregon) on yhdysvaltalainen säilämiekkailija ja lajin kaksinkertainen olympiakultamitalisti vuosien 2004 ja 2008 olympialaisista. Zagunis on 173&nbsp;cm pitkä ja edustaa *Osaka Shinkin Fencing Club * -seuraa.

Vuonna 2004 Ateenassa Zagunis voitti ensimmäisen miekkailun olympiakullan Yhdysvalloille sadan vuoden tauon jälkeen ja oli samalla myös urheiluhistorian ensimmäinen naisten säilän olympiavoittaja, sillä laji tuli olympiaohjelmaan vasta vuoden 2004 kilpailuissa. Neljä vuotta myöhemmin Pekingin olympialaisissa Zagunis uusi säilän olympiavoittonsa. Samoissa kisoissa hän sijoittui pronssille säilän joukkuekilpailussa. Lontoossa 2012 Zagunis jäi säiläkilpailussa neljännelle sijalle.

Zaguniksen vanhemmat Robert ja Cathy Zagunis kilpailivat soudussa vuonna 1976 Montrealin olympiakisoissa. Zagunis opiskelee Notre Damen yliopistossa pääaineenaan antropologia.

## Lähteet
Heikki Salonen

**Heikki Salonen** voi tarkoittaa seuraavia henkilöitä:

*Heikki Olavi Salonen (1933–1998), Amer-yhtymän toimitusjohtaja 1972–1991
*Heikki Teuvo Salonen (1932–2018), suomalainen toimitusjohtaja ja konsultti.
Viemärihyttynen

**Viemärihyttynen** (*Culex pipiens molestus*) on urbanisoituneen lintuhyttysen (*Culex pipiens*) kansankielinen nimi. Enimmäkseen lintuihin keskittyvästä päämuodosta poiketen viemärihyttynen imee verta myös nisäkkäistä.

Nimi johtaa juurensa lajin tavasta munia munansa seisovaan veteen, muun muassa viemäreihin. Hyttystä esiintyy heinä-elokuussa kaupunkialueilla. Se pistää yleensä yöllä ja sen pistot voivat aiheuttaa voimakkaan reaktion.

Viemärihyttysellä saattaa olla merkitystä St. Louisin aivotulehduksen ja Länsi-Niilin viruksen levittäjänä.

## Lähteet

## Aiheesta muualla
*Pherobase: Semiochemicals of Culex pipiens molestus
3PL

**3PL** eli **3rd party logistics** ("Kolmannen osapuolen logistiikka") voi tarkoittaa muun muassa palveluvarastoa tai kuljetuspalvelua.

Hertz ja Alfredsson (2003) jakavat 3PL:n neljään kategoriaan:

* Standardi 3PL-tarjoaja: yleisin muoto 3PL-tarjoajalle. Tähän voi kuulua esim. keräily-, pakkaus-, varastointi- ja jakelulogistiikan perustoiminnot. Suurimmalle osalle näistä yrityksistä 3PL ei ole heidän päätoimintaansa.
* Palvelun kehittäjä: toimija tarjoaa lisäarvoa tuottavia palveluita, kuten "Track and trace" -seurantapalvelun, läpivirtauksen (cross-docking), pakkauspalvelut tai turvallisuuspalveluja. Tämän tyyppisille palveluntarjoajille on tyypillistä mittakaavaedun tavoittelu, jolloin vastaavien palveluiden tehokas toteuttaminen on taloudellista.
* Asiakkaaseen adaptoituja: tämän tyyppinen 3PL-tarjoaja ottaa haltuun yrityksen koko logistiset toiminnot. Palveluntarjoaja parantaa dramaattisesti logistiikkaa, mutta ei kehitä palvelua. Päämiesmäärä tämän tyyppisessä toiminnassa on palveluntarjoajalle kohtalaisen pieni.
* Asiakkaan kehittäjä: tämän tyyppinen palveluntarjoaja ottaa haltuun asiakkaan koko logistiikan hallinnoimisen. Palveluntarjoaja integroi toimintonsa asiakkaan järjestelmiin ja hoitaa tavaran kuljettamisen kokonaisuudessaan. Näillä palveluntarjoajilla on muutamia asiakkaita, joille he toteuttavat laajoja ja yksityiskohtaisia tehtäviä.

## Lähteet

## Aiheesta muualla
*Posten Logistik SCM 
*Itellalla on 3PL palveluita jokaisesta kategoriasta
*Toimitusketjun hallinnan järjestelmiä (Logia Software Oy)
Arthur Blake

**Charles Arthur Blake** (26. tammikuuta 1872 &ndash; 22. lokakuuta 1944) oli yhdysvaltalainen yleisurheilija ja olympiamitalisti, joka kilpaili keski- ja pitkien matkojen juoksuissa. Hän osallistui Ateenan olympialaisiin 1896, joissa hän voitti hopeaa 1&nbsp;500 metrin kilpailussa. Blake oli kolmannella sijalla maratonilla aina 23 kilometriin saakka, kunnes hän joutui keskeyttämään.

Kun hän lopetti kilpailemisen yleisurheilussa, hänestä tuli vakuutusmyyjä ja hän asettui Dedhamiin Massachusettsiin. Hän oli myös innokas golfaaja ja purjehtija.

## Lähteet
Laura Flessel

**Laura Flessel-Colovic** (6. marraskuuta 1971 Petit-Bourg, Guadeloupe) on ranskalainen poliitikko ja kalpamiekkailija. Hän on urheiluministeri Édouard Philippen toisessa hallituksessa. Se on hänen toinen peräkkäinen hallituksensa. Hän oli myös ensimmäisessä hallituksessa.

Flessel-Colovic on naimisissa ranskalaisen toimittajan kanssa, ja hänellä on yksi lapsi. Hän on työskennellyt matkatoimistossa.

## Urheilu-ura
Flessel on ollut kalpamiekkailija ja lajin olympiakultamitalisti yksilö- ja joukkuekalvassa vuoden 1996 olympialaisista. Flessel-Colovic on 171&nbsp;cm pitkä ja edustaa *Levallois Sporting Club* -seuraa. Flessel-Colovic oli naisten kalvan ensimmäinen olympiakultamitalisti, sillä laji tuli kilpailujen ohjelmaan vasta vuoden 1996 kisoissa. Flessel-Colovic on voittanut yhteensä viisi olympiamitalia kolmista olympialaisista.

Flessel-Colovic muutti Guadeloupesta Ranskaan vuonna 1990 saadakseen parempia harjoitusvastustajia. Ensimmäisenä Ranskan-vuotenaan hän voitti maan juniorimestaruuden. Olympiamitalien lisäksi hän on voittanut myös henkilökohtaisen maailmanmestaruuden vuosina 1998 ja 1999.

## Lähteet

## Aiheesta muualla
* kotisivut
Varastonhallinta

**Varastonhallintajärjestelmä**, *WMS* (**warehouse management system**), on toimitusketjuun liittyvien varasto-operaatioiden perusta. Sen avulla hallitaan tavaran siirtely varaston sisällä, vastaanotto, hyllytys, keräily, pakkaus ja toimitus. Järjestelmän avulla pyritään optimoimaan ja tehostamaan kaikkia varaston sisällä tehtyjä prosesseja. Varastonhallintajärjestelmä auttaa esimerkiksi optimoimaan varastotasot, vähentämään hävikkiä ja nopeuttamaan toimituksia ja tilausten hallintaa. Järjestelmän avulla voi myös seurata reaaliaikaisia varastosaldoja sekä ennustaa kysyntää.

Suurissa varastoissa käytetään usein hyväksi teknologiaa kuten viivakoodilukijoita, kämmentietokoneita, langattomia yhteyksiä ja RFID (Radio-frequency identification) -teknologiaa. Keräilyssä voidaan käyttää myös puhekeruu-teknologiaa. Järjestelmä ohjaa varastohenkilökuntaa keräilylistan mukaisesti optimoitua reittiä pitkin.

Varastonhallintajärjestelmiä voidaan käyttää joko yksitasoisina (sisältäen vain varastonhallinnan), osana toimitusketjun hallinnan järjestelmää tai ERP–järjestelmää. Integraatiorajapintojen avulla varastonhallintajärjestelmän tietoja pystytään siirtämään järjestelmiin, joissa sitä käytetään hyväksi. Reaaliaikainen tieto tavaran liikkumisesta on oleellista tehokkaan ja suunnitelmallisen operatiivisen toiminnan kannalta. Tehokas varastonhallinta laskee yrityksen toimitusketjun hallinnan kuluja merkittävästi.

Varastopalveluiden keskittyessä palveluvarastoihin keräilyn optimoinnin merkitys kasvaa. Kun päämiehiä on varastoilla useita, tavarat sijaitsevat suurilla palveluvarastoilla myös hyvin eri puolella. Optimoitu keräilyreitti mahdollistaa tehokkaan toiminnan myös laajoissa varastoissa.

## Varaston sisäinen ohjausjärjestelmä (WCS)

Varaston ohjausjärjestelmä (**WCS – Warehouse Control System**) on ohjelmisto, joka ohjaa reaaliaikaisesti toimintaa varastoissa ja jakelukeskuksissa ollen koko ajan suorassa yhteydessä varastossa tapahtuviin toimintoihin (DC) Direct Connect. WCS-ohjelmiston vastuulla on pitää varaston automaattiset toiminnot sujuvina, myös ei-automaattisten toimintojen sekä yllättävien tapahtumien kanssa. Ohjelmiston vastuulla on myös materiaalihallinnan osaprosessien tehokkuuden maksimointi. Usein varaston omistajan/omistajien toimintojen hallinta ja yhteensovittaminen on tämän ohjelmiston vastuulla. WCS-ohjelmisto tuo yhtenäisen ohjausjärjestelmän suurelle  määrälle materiaalinhallintalaitteistoja kuten AS/RS (automaattinen varastointi ja materiaalivirranhallinta), liukuhihnat, kuljetinjärjestelmät, lajittelijat, lavaajat, jne.

WCS-ohjelmiston on oltava päivittäin yhteydessä ylemmän tason järjestelmän kanssa (WMS warehouse management system) ja vaihtaa tietoja, jotka ovat oleellisia jakelukeskusten toiminnan kannalta.
Albin Lermusiaux

**Albin Lermusiaux** (9. huhtikuuta 1874 – 1940) oli ranskalainen yleisurheilija, ampuja ja olympiamitalisti. Hän kilpaili Ateenan olympialaisissa 1896. Lermusiaux voitti alkueränsä 800 metrin juoksussa, mutta ei halunnut osallistua finaaliin. Sen sijaan 1&nbsp;500 metrillä hän voitti pronssia johdettuaan kisaa lähes koko matkan ajan. Lermusiaux osallistui myös maratoniin, jossa hän oli myös kärkipaikalla pitkään, mutta tässä lajissa hän joutui keskeyttämään 32 kilometrin kohdalla. 

Lermusiaux osallistui ammunnassa 200 metrin sotilaskiväärin kilpailuun, jossa hänen sijoituksensa on epäselvä. On kuitenkin varmaa, että hän ei sijoittunut 13 parhaan joukkoon 42:sta ampujasta.

## Lähteet
Tyttöjä, tyttöjä, tyttöjä

**Tyttöjä, tyttöjä, tyttöjä** on suomalaisen Sika-yhtyeen ainoaksi jäänyt albumi. Se ilmestyi vuonna 1981 Johanna-levymerkillä. Albumin lisäksi Sika levytti kolme singleä vuosina 1980&ndash;1981; näiden kappaleista yhtäkään ei kuitenkaan ole mukana yhtyeen albumilla.

Levyllä soittavat Timo Kuronen, Kari Paananen, Antti Karppi, Eero Sillanpää ja Veijo Rautia. Lisäksi mukana on Tiina "Toni" Lähteenmäki. Albumin äänitti Risto Hemmi.

__notoc__
## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 
# 

## Lähteet
* Albumi Finnmusic.netin tietokannassa
* Albumi Fono.fi:n tietokannassa